Eesti projektijuhtimise päeva konverents “Edasi normaalsusesse?”
#000005
3. veebruaril 2023 algusega 9.30 – 17.00 toimub Eesti projektijuhtimise päeva konverents “Edasi normaalsusesse?” Konverentsi fookuses on kriisi – ja muudatuste juhtimine uuel ajastul, mil normaalsus on projektijuhtimises saanud täiesti uue tähenduse.
#000006
Konverentsil tuleb vaatluse alla ka, kuidas meie igapäevane elu on mitme ülemaailmse kriisi mõju all muutunud, millised trendid tänapäeval valitsevad, kuidas on muutunud arenguvõimalused ja kas meie professionaalne elu üldse saab lähiajal normaalseks.
#000007
Konverentsi korraldaja Gözell Haugi sõnul on konverents hea koht, kus luua või laiendada enda projektijuhtimise alast võrgustikku ja seada uusi sihte. “Konverentsil kõnelejatel on pikaajalised kogemused väga erinevates juhtimisvaldkondades, päeva lõpetab paneeldiskussioon, kus on võimalik ekspertidelt küsimusi küsida”, lisas ta.
#000008
Konverentsi korraldab Eesti Projektijuhtimise Assotsiatsioon (EPMA), koostöös Tartu Ülikooliga. Eesti Projektijuhtimise Assotsiatsiooni peamiseks eesmärgiks on edendada projektijuhtimise parimaid praktikaid ja arendada projektijuhtimise kultuuri ja väärtuseid, tuues kasu Eesti ühiskonnale ja ettevõtlusele.
#000010